E E L N Õ U
									11. aprill 2025 nr 326
Haapsalu

Detailplaneeringu kehtestamine
(Lihula maantee, Mulla ja Staadioni tänavate
vaheline ala, Haapsalu linn)

Haapsalu Linnavalitsus algatas 24.08.2022 korraldusega nr 792 „Detailplaneeringu algatamine (Lihula maantee, Mulla ja Staadioni tänavate vaheline ala)“ detailplaneeringu. Haapsalu Linnavalitsuse 24.08.2022 korraldusega nr 792 jäeti planeeritaval alal algatamata keskkonnamõju strateegiline hindamine.

Planeeringuala asub Haapsalu kesklinnas Lihula maantee, Mulla ja Staadioni tänavatega piiritletud kvartalis. Planeeringuala pindala on kokku ligikaudu 8,6 ha.

Planeeringuala moodustavad tootmismaa sihtotstarbega Staadioni tn 1 katastriüksus (18301:013:0850), ärimaa sihtotstarbega Mulla tn 1 katastriüksus (18301:013:0053), ärimaa sihtotstarbega Lihula mnt 10 katastriüksus (18301:013:0051), ärimaa sihtotstarbega Lihula mnt 10a katastriüksus (18301:013:0012), ühiskondlike ehitiste maa sihtotstarbega Lihula mnt 10b katastriüksus (18401:001:0080), transpordimaa sihtotstarbega Lihula mnt 10d katastriüksus (18401:001:0081), ühiskondlike ehitiste maa sihtotstarbega Lihula mnt 12 katastriüksus (18401:001:0082) ning osaliselt transpordimaa sihtotstarbega Mulla tänav katastriüksus (18301:009:0053), transpordimaa sihtotstarbega Lihula mnt lõik 1 katastriüksus (18301:013:0048), transpordimaa sihtotstarbega Staadioni tänav katastriüksus (18301:013:0044).

Planeeringu koostamise eesmärk on määrata praegusele Lihula mnt 10b kinnisasjale ehitusõigus ja arhitektuursed hoonestustingimused kergejõustikuhalli püstitamiseks ning Mulla tn 1 kinnisasjal asuva olemasoleva spordihalli laiendamiseks. Planeeringu koostamise protsessi käigus korrigeeriti eesmärki vaadates ala arenguvõimalusi laiemalt, mistõttu sai täiendavaks eesmärgiks kaaluda Lihula maantee poolsele küljele jäävate olemasolevate spordiväljakute alal hoonestuse (spordihoone(te)) kavandamist. Samuti on planeeringu koostamise eesmärgiks täpsustada ja vajadusel muuta planeeringualasse jäävate kinnisasjade piire, kavandada juurdepääsud kruntidele, määrata parkimise, haljastuse ja heakorra põhimõtted ning tehnovõrkude ja rajatiste, s.h spordiväljakute asukohad.

Planeeritud maa-ala asub Haapsalu Linnavolikogu 27.09.2024 otsusega nr 162 kehtestatud Haapsalu linna üldplaneering 2030+ kohaselt osaliselt spordi- ja puhkeehitiste maa-alal (kinnisasjadel Staadioni tn 1, Mulla tn 1, Lihula mnt 10, Lihula mnt 10a, Lihula mnt 10b) ning osaliselt ühiskondliku hoone maa-alal (kinnisasjal Lihula mnt 12). Lihula mnt 10d ja piirnevad tänavad jäävad transpordi maa-alale.

Alal kehtib Lihula mnt 10 detailplaneering, mis on kehtestatud Haapsalu Linnavolikogu 19.06.2009 otsusega nr 281 ning tunnistatud osaliselt kehtetuks Haapsalu Linnavolikogu 29.09.2017 otsusega nr 258, millega kehtestati Lihula mnt, Mulla ja Staadioni tänavate vahelise ala detailplaneering. Nimetatud detailplaneeringu alusel kavandati Lihula mnt 10 katastriüksuse jagamine kolmeks krundiks nii, et omaette krundid saab staadion (Lihula mnt 10b), olemasolev spordihoone (Lihula mnt 10) ja universaalhall (Mulla tn 1). Detailplaneeringu lahendus on ellu viidud.

Samuti kehtib Lihula mnt, Mulla ja Staadioni tänavate vahelise ala detailplaneering, mis on kehtestatud Haapsalu Linnavolikogu 29.09.2017 otsusega nr 258. Planeeringu koostamise eesmärgiks oli ümber kruntida linnale kuuluvad kinnisasjad Lihula mnt 10b, 10c (käesoleval ajal enam ei eksisteeri), 10d ja 12 ning määrata planeeritavale ühiskondlike ehitiste maa krundile ehitusõigus ja arhitektuursed hoonestustingimused koolihoone püstitamiseks. Detailplaneeringu lahendus on valdavas osas ellu viidud. Vastavalt planeerimisseaduse § 140 lg 8 muutub käesoleva detailplaneeringu kehtestamisega varem samale alale koostatud detailplaneering kehtetuks.

Detailplaneering on kooskõlastatud Terviseameti, Päästeameti ja Keskkonnaametiga. Planeeringu koostamisse on kaasatud Tarbijakaitse ja Tehnilise Järelevalve Amet, Transpordiamet, Kliimaministeerium, Kaitseliit, Haapsalu Põhikool, võrguettevõtted AS Utilitas Eesti, AS Haapsalu Veevärk, AS Imatra Elekter, AS Telia Eesti ning planeeritavate ja naaberkinnistute omanikud. 

Detailplaneering võeti vastu Haapsalu Linnavalitsuse 12.02.2025 korraldusega nr 135 „Detailplaneeringu vastuvõtmine ja avalikule väljapanekule suunamine (Lihula maantee, Mulla ja Staadioni tänavate vaheline ala, Haapsalu linn)“. Detailplaneeringu eesmärki ning põhilahendust ei ole peale detailplaneeringu vastuvõtmist muudetud.

Detailplaneeringu avalik väljapanek toimus 18.03.2025 – 31.03.2025 (k.a). Detailplaneeringu avaliku väljapaneku kestel ettepanekuid ning vastuväiteid ei esitatud. 

Detailplaneeringu lahendus vastab Haapsalu linna üldplaneeringule 2030+.

Lihula maantee, Mulla ja Staadioni tänavate vahelise ala detailplaneeringu koostamisest huvitatud isik on Haapsalu Linna Spordibaasid OÜ (kontaktisik Sulev Vare, sulev@hsb.ee) ja koostaja OÜ Hendrikson & Ko (kontaktisik Jaana Veskimeister, dge@dge.ee).

Juhindudes planeerimisseaduse § 139, kohaliku omavalitsuse korralduse seaduse § 6 lg 1, § 6 lg 3 p 1 ja 2, § 30 lg 1 p 3 ning Haapsalu Linnavolikogu 28.05.2021 otsusest nr 250 „Volituste andmine“ Haapsalu Linnavalitsus  

k o r r a l d a b:

1.	Kehtestada Haapsalu linnas asuva Lihula maantee, Mulla ja Staadioni tänavate vaheline ala detailplaneering (lisatud). 

2.	Haapsalu Linnavalitsusel esitada kehtestatud detailplaneeringu projekt Päästeametile ning Maa- ja Ruumiametile.

3.	Linnavalitsuse maa- ja planeerimisosakonnal avaldada peale otsuse jõustumist teade detailplaneeringu kehtestamise kohta linna kodulehel, ajalehes Lääne Elu ja Ametlikes Teadaannetes.

4.	Korraldus jõustub teatavakstegemisest.

5.	Korraldust on võimalik vaidlustada 30 päeva jooksul teatavaks tegemisest, esitades kaebuse halduskohtule või vaide Haapsalu Linnavolikogule haldusmenetluse seaduses sätestatud korras.

/allkirjastatud digitaalselt/

Urmas Sukles								/allkirjastatud digitaalselt/
Linnapea
									Erko Kalev
									Linnasekretär